CELEX: 22021D0020
Language: ro
Date: 2020-12-22 00:00:00
Title: Decizia nr. 3/2020 a Comitetului ambasadorilor ACP-UE din 22 decembrie 2020 de prelungire a mandatului membrilor Comitetului executiv al Centrului tehnic pentru cooperare agricolă și rurală (CTA) [2021/20]

12.1.2021   
               
               
                  RO
               
               
                  Jurnalul Oficial al Uniunii Europene
               
               
                  L 10/8
               
            
         DECIZIA nr. 3/2020 A COMITETULUI AMBASADORILOR ACP-UE
         din 22 decembrie 2020
         de prelungire a mandatului membrilor Comitetului executiv al Centrului tehnic pentru cooperare agricolă și rurală (CTA) [2021/20]
         COMITETUL AMBASADORILOR ACP-UE,
         având în vedere Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte (1), în special articolul 2 alineatul (5) din anexa III la acesta,
         având în vedere Decizia nr. 5/2013 a Comitetului ambasadorilor ACP-UE din 7 noiembrie 2013 privind statutul Centrului tehnic pentru cooperare agricolă și rurală (CTA) (2), în special articolul 5 alineatul (4) din anexa la aceasta,
         întrucât:
         
                     (1)
                  
                  
                     Articolul 5 alineatul (4) din statutul CTA prevede că membrii Comitetului executiv al Centrului tehnic pentru cooperare agricolă și rurală (CTA) sunt numiți de Comitetul ambasadorilor ACP-UE în conformitate cu procedurile prevăzute de acesta, pentru o perioadă de până la cinci ani, la jumătatea căreia se efectuează o revizuire.
                  
               
                     (2)
                  
                  
                     În conformitate cu articolul 95 alineatul (1) din cuprinsul său, Acordul de parteneriat ACP-UE urma să expire la 29 februarie 2020.
                  
               
                     (3)
                  
                  
                     În conformitate cu Decizia nr. 3/2019 a Comitetului ambasadorilor ACP-UE din 17 decembrie 2019 de adoptare a unor măsuri tranzitorii în temeiul articolului 95 alineatul (4) din Acordul de parteneriat ACP-UE (3), aplicarea prevederilor Acordului de parteneriat ACP-UE a fost prelungită până la 31 decembrie 2020 sau până la intrarea în vigoare a noului acord ori până la aplicarea cu titlu provizoriu a noului acord între Uniune și statele ACP, oricare dintre acestea survine mai întâi.
                  
               
                     (4)
                  
                  
                     În conformitate cu Decizia nr. 1/2020 a Comitetului ambasadorilor ACP-UE din 24 februarie 2020 de numire a membrilor Comitetului executiv și a directorului Centrului tehnic pentru cooperare agricolă și rurală (CTA) (4), mandatul membrilor Comitetului executiv expiră la 31 decembrie 2020.
                  
               
                     (5)
                  
                  
                     În conformitate cu Decizia nr. 2/2020 a Comitetului ambasadorilor ACP-UE din 4 decembrie 2020 de modificare a Deciziei nr. 3/2019 a Comitetului ambasadorilor ACP-UE privind adoptarea unor măsuri tranzitorii în temeiul articolului 95 alineatul (4) din Acordul de parteneriat ACP-UE (5), aplicarea prevederilor Acordului de parteneriat ACP-UE a fost prelungită până la 30 noiembrie 2021 sau până la data intrării în vigoare a noului acord ori până la aplicarea cu titlu provizoriu a noului acord între Uniune și statele ACP, oricare dintre acestea survine mai întâi.
                  
               
                     (6)
                  
                  
                     Mandatul membrilor Comitetului executiv al CTA ar trebui prelungit,
                  
               ADOPTĂ PREZENTA DECIZIE:
         
            Articolul 1
            Fără a aduce atingere deciziilor ulterioare pe care Comitetul ambasadorilor ACP-UE ar putea să le adopte în virtutea prerogativelor sale, se prelungește până la 30 noiembrie 2021 mandatul următoarelor persoane în calitatea de membri ai Comitetului executiv al CTA:
            
                        —
                     
                     
                        prof. Augusto Manuel CORREIA;
                     
                  
                        —
                     
                     
                        domnul David HUNTER;
                     
                  
                        —
                     
                     
                        doamna Helena JOHANSSON;
                     
                  
                        —
                     
                     
                        domnul Abel KPAWILINA-NAMKOISSE;
                     
                  
                        —
                     
                     
                        dr. Boitshoko NTSHABELE; și
                     
                  
                        —
                     
                     
                        doamna Frederike PRAASTERINK.
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 22 decembrie 2020.
            
               
                  Pentru Comitetul ambasadorilor ACP-UE
               
               
                  Președintele
               
               Michael CLAUSS
            
         
         
            (1)  JO L 317, 15.12.2000, p. 3.
         
            (2)  JO L 309, 19.11.2013, p. 50.
         
            (3)  JO L 1, 3.1.2020, p. 3.
         
            (4)  JO L 72, 9.3.2020, p. 26.
         
            (5)  JO L 420, 14.12.2020, p. 32.